Nariadenie Rady (EHS) č. 3179/78
z 28. decembra 1978,
o uzavretí Dohovoru o budúcej mnohostrannej spolupráci v oblasti rybárstva v severovýchodnom Atlantiku Európskym hospodárskym spoločenstvom
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 43,
so zreteľom na návrh Komisie,
so zreteľom na stanovisko Európskeho parlamentu [1],
keďže spoločenstvo sa zúčastnilo rokovaní o novom medzinárodnom dohovore o rybárstve pre oblasť severovýchodného Atlantiku;
keďže spoločenstvo by malo uzavrieť dohovor o budúcej mnohostrannej spolupráci v oblasti rybárstva v severovýchodnom Atlantiku, podpísaný 24. októbra 1978;
PRIJALA TOTO NARIADENIE:
Článok 1
Dohovor o budúcej mnohostrannej spolupráci v oblasti rybárstva v severovýchodnom Atlantiku sa týmto schvaľuje v mene spoločenstva.
Text dohovoru je pripojený k tomuto rozhodnutiu.
Článok 2
Predseda Rady uloží schvaľovaciu listinu u kanadskej vlády v súlade s článkom XXII dohovoru [2].
Článok 3
Toto nariadenie nadobúda účinnosť v deň nasledujúci po dni jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. decembra 1978